એ વખતે જયપ્રકાશ નારાયણના નેતૃત્વમાં બિહાર અને પછી ગુજરાત, દિલ્હી વગેરે સ્થળોએ વડાપ્રધાનની શાસનવ્યવસ્થાના વિરોધમાં આંદોલનો ચાલતાં હતાં. ઇન્દિરા શાસન પદ્ધતિ આ ડાયરીના કેન્દ્રમાં હોય તે સ્વાભાવિક છે. ૧લી નવેમ્બર અર્થાત્ ડાયરીના પહેલા દિવસની નોંધમાં છે : “પ્રધાનમંત્રી ઔર જયપ્રકાશજી કી ભેંટ આજ કી પ્રમુખ ઘટના હૈ, પરંતુ ભેંટ મેં કુછ નિકલા નહીં.” રજી નવેમ્બરની ડાયરી વાંચતાં તો આપણે એકદમ અંદરના રાજકારણની વિરૂપતાનાં દર્શન કરી ચોંકી ઊઠીએ છીએ. જયપ્રકાશ નારાયણનાં આંદોલનોથી વિચલિત થયેલાં વડાંપ્રધાન ઇન્દિરાજીએ કહ્યું હતું : “જયપ્રકાશજી રાષ્ટ્રપતિનું પદ મેળવવા આ બધું કરે છે, તેમનો હેતુ મને સત્તાસ્થાનેથી હટાવવાનો છે.'